C 433/8
MT
Il-Ġurnal Uffiċjali tal-Unjoni Ewropea
15.11.2022
l-awtonomija strateġika tagħha, u għat-tisħiħ tal-kapaċità tagħha li tikkoopera mas-sħab, li tipproteġi liċ-ċittadini tagħha u tiddefendi l-valuri u l-interessi tagħha.
Barra minn hekk, fid-dawl tal-objettivi adottati fil-qafas tal-Boxxla Strateġika, huma meħtieġa aktar sforzi biex jintuża l-potenzjal sħiħ tal-PESCO.
UE aktar b’saħħitha u aktar kapaċi fissigurtà u d-difiża ser tikkontribwixxi b’mod pożittiv għas-sigurtà globali u trans-Atlantika u hija komplementari għan-NATO, li tibqa’ l-pedament tad-difiża kollettiva għall-membri tagħha.
1.
Pjanijiet ta’ Implimentazzjoni Nazzjonali
4.
Filwaqt li jirrikonoxxi l-ħtieġa li l-Istati Membri parteċipanti jiksbu riżultati konkreti aħjar u jiffaċilitaw l-implimentazzjoni fir-rigward tat-twettiq tal-impenji aktar vinkolanti malajr kemm jista’ jkun, u sa tmiem l-2025, il-Kunsill jissottolinja li l-Istati Membri parteċipanti għamlu progress, fi gradi differenti, fl-implimentazzjoni tal-20 impenn aktar vinkolanti li ħadu lejn xulxin u fl-implimentazzjoni tal-proġetti.
Madankollu, jenħtieġ li jżidu l-isforzi biex iwettquhom kollha sa mhux aktar tard mill-2025, kif mitlub mir-Rakkomandazzjoni tal-Kunsill tas16 ta’ Novembru 2021 dwar is-sekwenzjar tat-twettiq tal-impenji aktar vinkolanti, u kif imtenni fil-Boxxla Strateġika.
Barra minn hekk, il-Kunsill jissottolinja li l-Istati Membri parteċipanti: (a) komplew iżidu n-nefqa tagħhom fid-difiża u indikaw pjanijiet għal aktar żidiet fl-2022 u fil-perjodu 2023-25, anki b'reazzjoni għall-gwerra ta' aggressjoni tar-Russja kontra l-Ukrajna.
Din ix-xejra pożittiva fin-nefqa fid-difiża u l-investiment fid-difiża jenħtieġ li tinżamm fit-tul, filwaqt li l-maġġoranza tal-Istati Membri parteċipanti jenħtieġ ukoll iżidu sostanzjalment in-nefqa fuq ir-riċerka u t-teknoloġija fil-qasam tad-difiża biex jilħqu t-total maqbul ta' 2 % fin-nefqa fid-difiża (parametru referenzjarju kollettiv).
F'dan ir-rigward, l-għodod u l-istrutturi disponibbli tal-UE, inkluż iċ-Ċentru ta' Innovazzjoni Ewropea fid-Difiża li għadu kif ġie stabbilit fi ħdan l-Aġenzija Ewropea għad-Difiża (EDA) u l-Iskema ta' Innovazzjoni tad-Difiża tal-UE fi ħdan il-Kummissjoni jenħtieġ li jiġu kkunsidrati bis-sħiħ, filwaqt li jiġi sfruttat il-potenzjal tagħhom; (b) ftit li xejn urew progress fir-rigward tal-impenn biex jiżdied l-għadd ta' proġetti ta' kapaċità ta' difiża kollaborattiva u l-investiment relatat fl-akkwist ta' tagħmir tad-difiża u r-riċerka u t-teknoloġija tad-difiża.
Biex jiġu indirizzati l-Prijoritajiet tal-Iżvilupp tal-Kapaċitajiet tal-UE u biex jinkisbu l-punti ta' riferiment kollettivi maqbula (20 % tannefqa kollaborattiva totali tar-riċerka u t-teknoloġija fil-qasam tad-difiża, 35 % tan-nefqa kollaborattiva totali talakkwist tat-tagħmir tad-difiża) l-Istati Membri parteċipanti jenħtieġ li jagħmlu l-aħjar użu possibbli mill-inizjattivi u l-għodod eżistenti tad-difiża tal-UE, u jenħtieġ li jkomplu jżidu u jibbenefikaw mill-investiment kollaborattiv fiddifiża fil-livell tal-UE (6).
F'dan ir-rigward, huma mħeġġa jużaw bis-sħiħ il-konklużjonijiet tar-Rieżami Annwali Koordinat dwar id-Difiża (CARD) u r-rakkomandazzjonijiet tiegħu, b'mod partikolari l-opportunitajiet kollaborattivi u l-Oqsma ta' Fokus.
B'kont meħud tal-Boxxla Strateġika huma mistiedna wkoll,, biex imexxu 'l quddiem opportunitajiet ġodda fil-qafas tal-PESCO, bħat-trawwim tal-akkwist konġunt, inkluż fis-segwitu għallKomunikazzjoni Konġunta dwar id-DIGA.
(c) b'mod ġenerali żammew jew żiedu kemmxejn il-kontribuzzjoni tagħhom għall-missjonijiet u l-operazzjonijiet militari tal-Politika ta' Sigurtà u ta' Difiża Komuni (PSDK), iżda għad hemm lakuni u jridu jimtlew b'mod urġenti.
Jenħtieġ li l-Istati Membri parteċipanti jtejbu l-isforzi tagħhom sostanzjalment biex jissodisfaw l-impenji operazzjonali, b'kont meħud tal-prinċipju ta' sett uniku ta' forzi, peress li l-kontribuzzjonijiet għall-missjonijiet u l-operazzjonijiet għadhom ta' tħassib.
Jenħtieġ li l-Istati Membri parteċipanti jżidu l-kontribuzzjonijiet tagħhom għar-roster tal-Gruppi Tattiċi tal-UE u għall-Bażi ta' Data ta' Reazzjoni Rapida.
Barra minn hekk, jenħtieġ li jindirizzaw b'mod aktar speċifiku nuqqasijiet strateġiċi fil-kapaċità, jiġifieri l-Għanijiet ta' Kapaċità ta' Impatt Qawwi.
Barra minn hekk, jenħtieġ li l-Istati Membri parteċipanti jipprovdu proposti konkreti biex itejbu l-finanzjament komuni tal-missjonijiet u l-operazzjonijiet tal-PSDK, anki fil-kuntest tal-Kapaċità ta' Skjerament Rapidu tal-UE (RDC), inkluż permezz ta' valutazzjoni mill-ġdid tal-kamp ta' applikazzjoni u d-definizzjoni ta' spejjeż komuni biex tissaħħaħ is-solidarjetà u tiġi stimulata l-parteċipazzjoni f'missjonijiet u operazzjonijiet militari kif ukoll fi spejjeż relatati mal-eżerċizzju.
Il-ħidma fuq id-definizzjoni tal-parametri ta' sehem ġust talkontribuzzjonijiet għall-missjonijiet u l-operazzjonijiet militari, kif mitluba fir-Rakkomandazzjoni tal-Kunsill tas16 ta' Novembru 2021 dwar is-sekwenzjar tat-twettiq tal-impenji aktar vinkolanti, jenħtieġ li tiġi ffinalizzata malajr kemm jista' jkun.
Dan huwa importanti biex l-Istati Membri parteċipanti jiġu mħeġġa u appoġġati biex iżidu l-kontributi tagħhom, skont il-mezzi u l-kapaċitajiet tagħhom, għall-missjonijiet u l-operazzjonijiet talPSDK, filwaqt li tiġi żgurata t-trasparenza bejniethom dwar it-twettiq tal-impenji rispettivi tagħhom;
(6) Kif indikat fil-Komunikazzjoni Konġunta dwar id-DIGA, is-sehem tal-akkwist kollaborattiv tat-tagħmir tad-difiża naqas bħala medja minn 11 % fl-2020 għal madwar 8 % fl-2021, filwaqt li n-nefqa kkombinata fuq ir-Riċerka u t-Teknoloġija fil-qasam tad-difiża ammontat għal 1.2 % tan-nefqa totali fid-difiża fl-2020.